
ДО 
ОБЩИНСКИ СЪВЕТ
БУРГАС
ДОКЛАДНА  ЗАПИСКА

от ДИМИТЪР НИКОЛОВ  – КМЕТ НА ОБЩИНА БУРГАС

[bookmark: _GoBack]Относно: Приемане на отчет на Програма за управление на отпадъците на Община Бургас за периода 2021 - 2028 г. 
	
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Съгласно разпоредбите на чл. 52, ал. 1 от Закона за управление на отпадъците (ЗУО), във връзка с чл.15, ал.1, т.3, чл.57 и чл.59 от Закона за опазване на околната среда (ЗООС), Община Бургас разработи Програма за управление на отпадъците на Община Бургас за периода 2021-2028 г. Към програмата е  изготвен План за действие, който включва идентифицирани мерки, обособени в отделни подпрограми, чието реализиране ще доведе до изпълнението както на оперативните цели, така и на стратегическите цели на Програмата.
Програмата за управление на отпадъците е приета на заседание на Общински съвет  Бургас с Решение по т. 3/ Протокол 44 от 29.11.2022 г. 
Съгласно изискванията на чл.52, ал.9 от ЗУО, ежегодно в срок до 31 март кметовете на общини внасят в общински съвет отчет за изпълнението на програмата за предходната календарна година. 
Заложените в Програмата и реализираните през 2025 г. мерки са в подкрепа усилията на Община Бургас за осигуряване високо качество на живот на гражданите и здравословна среда за живеене, в изпълнение на Програмата за демографско развитие на Бургас 2030.

Предвид гореизложеното, на основание чл.21, ал.1, т.12 от ЗМСМА и чл.52, ал.9 от Закона за управление на отпадъците, предлагам Общински съвет Бургас да вземе следното 

Р Е Ш Е Н И Е :
Приема отчет за изпълнение на Програма за управление на отпадъците на Община Бургас и отчет за изпълнение на заложените мерки в Плана за действие за периода 1.01.2025 г. - 31.12.2025 г.

Приложения:
1. Отчет на Програма за управление на отпадъците на Община Бургас.
2. Отчет за изпълнение на заложените мерки в Плана за действие към Програмата.

ДИМИТЪР НИКОЛОВ
Кмет на Община Бургас


Съгласували:
Весна Балтина - Зам.-кмет СРЕДА                                             
Златина Георгиева –Директор ПНО
М. Куманова-Директор дирекция ДПМК
П. Михов - Директор дирекция ОС

